Simone Giertz

Simone Luna Louise Söderlund Giertz (født 1. november 1990) er en svensk oppfinner, robotentusiast og YouTube- og tv-personlighet.

Biografi 
Som barn ble Giertz inspirert av seriefiguren Petter Smart, før hun begynte å konstruere sine egne roboter. Da hun ble eldre studerte hun dataprogrammering og teknisk fysikk. Simone Giertz er datter av programleder Caroline Giertz.

Hun driver en YouTube-kanal hvor hun viser frem oppfinnelsene sine, som ofte fremstår som komiske, ubrukelige og ikke løser noen reelle problemer. Idet populariteten hennes økte, fikk hun tittelen «The Queen of Shitty Robots». Siden den gang har hun medvirket i ulike tv-programmer og medier verden rundt.

I 2016 begynte Giertz å jobbe med Tested.com i San Francisco. I 2017 ledet hun TV-programmet Manick på TV6 sammen med komikeren Nisse Hallberg. Konseptet var å underholde, og de testet ut overdrevne og til dels ubrukelige løsninger på ulike verdensproblemer.

I april 2018 nådde hun en million abonnementer på YouTube. På en TED-konferanse i april 2018 fortalte hun hvorfor man bør konstruere ubrukelige ting. Imidlertid ga hun i 2019 opp å konstruere flere «shitty robots», siden hun mente det var mer fyldestgjørende å arbeide med prosjekter som hadde en praktisk anvendelse.

I mai 2018 gjennomgikk Giertz en operasjon på grunn av en hjernesvulst som ikke var kreftartet, men imidlertid vendte tilbake i januar 2019.

Referanser

Eksterne lenker 
 
 
 

Svenske TV-personligheter
Youtubere
Personer fra Stockholm